10/02/2017 | Administración LocalMunicipal
Ames
Bases de funcionamento dos Programas Lúdicos 2017

Aprobadas por resolución da Alcaldía 2661/2016 o 29 de decembro de 2016 as bases de funcionamento dos programas lúdicos, fanse públicas de acordo coa lexislación vixente. Os Programas Lúdicos son unha oferta educativa e de ocio concibida para conciliar a vida laboral e familiar. Pretende ser unha alternativa que ocupe o tempo de lecer dos nenos e nenas dun xeito divertido e educativo. Os programas desenvolveranse nas vacacións escolares de Nadal, Entroido, Primavera, Xuño e Setembro, de luns a venres, agás festivos. O servizo está dirixido aos nenos e nenas de Ames que estean escolarizados no 2º ciclo de Educación Infantil e Educación Primaria. Condicións para solicitar o servizo: i) Os nenos/as para os que se solicita o programa deberán pertencer a unha unidade familiar empadroada na súa totalidade no Concello de Ames, no momento de presentar a solicitude. ii) De ser o caso, acreditar a necesidade de conciliación de vida laboral e familiar por un ou ambos dous proxenitores/titores. iii) Que a unidade familiar estea ao día no pagamento de todos os servizos ofertados polo Concello de Ames e, en xeral, non ter débedas co Concello. Os programas desenvolveranse nas vacacións escolares de Nadal, Entroido, Primavera, Xuño e Setembro, de luns a venres, agás festivos. En cada convocatoria, só poderá solicitar o programa completo, agás que a actividade supere os 7 días, nestes casos poderá solicitar o programa por un mínimo do 50% de días sendo estes consecutivos. “No caso de necesitar o servizo por causas excepcionais sobrevidas con posterioridade ao prazo de inscrición e para o tempo imprescindible, previa xustificación (causas laborais ou de saúde) e autorización do Departamento de Educación e servizos Complementarios, poderase utilizar en días soltos”. O servizo abrangue desde as 7:30 ata ás 16:00 horas, este horario está distribuído do seguinte xeito: - O programa iniciase ás 7:30h co servizo “Bos Días” ata ás 9:00h da mañá, podendo o usuario/a escoller entre a modalidade con almorzo ou a modalidade sen almorzo. O servizo de almorzo só funcionará ata ás 8:30h. - Das 9:00 ás 14:30 horas terá lugar as actividades de lecer e educativas propias do servizo. - De 14:30 ás 16:00h terá lugar o servizo de comedor e xogo libre. Os tramos horarios que o usuario/a poderá solicitar para utilizar o servizo son os seguintes: · De 7:30 a 14:30 h. (podendo escoller con ou sen almorzo) · De 7:30 a 16:00 h. (podendo escoller con ou sen almorzo) · De 9:00 a 14:30 h. · De 9:00 a 16:00 h. Nos tramos horarios de 7:30 a 16:00 horas e tamén de 9:00 a 16:00 horas inclúese o xantar. Os horarios solicitados na ficha de inscrición non poderán ser modificados unha vez publicada a lista definitiva de admitidos/as e, en xeral, non se admitirán cambios unha vez publicada a lista definitiva de admitidos/as. Os nenos e nenas que non usen o servizo de comedor deberán ser recollidos/as antes das 14:30 h e os/as usuarios/as de comedor antes das 16:00 horas. A responsabilidade do control e coidado dos/as nenos/as polos monitores/as responsables abrangue exclusivamente a franxa horaria de funcionamento do servizo. Os programas desenvolveranse en Bertamiráns e no Milladoiro, nos locais habilitados polo Concello e que se farán públicos en cada convocatoria nas Oficinas Municipais de O Milladoiro e de Bertamiráns e tamén na páxina web do concello: www.concellodeames. gal A organización das actividades por grupos de idades e a súa localización dependerá do número de nenos e nenas inscritos/as. Unha vez establecidos os grupos de idades só se cambiarán por razóns educativas. Establecerase un prazo de inscrición para cada convocatoria. Todas as solicitudes presentadas fora de prazo irán a unha listaxe de agarda. Recollida de documentación: · Bertamiráns: No Departamento de Educación · O Milladoiro: Na Oficina Municipal · WEB do Concello: www.concellodeames.org Horario: de 9:00 a 14:00 h. de luns a venres. Entrega da documentación: De luns a venres, en horario de 9.00 a 14.00 h. Bertamiráns: -No Rexistro Xeral do Concello. -Pazo da Peregrina – Oficina de Educación O Milladoiro: -Na Oficina Municipal Para facer correctamente a inscrición o/a solicitante deberá presentar en prazo: Documentación a entregar ao momento de facer a inscrición: · A ficha de inscrición · Impresos de autorizacións · Mandato SEPA · Fotocopia compulsada D. N. I. do titular da conta* · Fotocopia do libro de familia completo cotexado* · Documentación para acreditar a necesidade de conciliación, mediante algún dos seguintes documentos:** – Certificado de traballo. – Certificado de estar realizando cursos de formación. – Recibo de pago de autónomo do mes anterior ao prazo de presentación da solicitude. – Cabeceira da nómina do mes anterior. – Calquera outra documentación que se xustifique ante o Departamento de Educación a necesidade de conciliar vida laboral ou familiar. * O libro de familia e o dni só se entregarán nos casos en que non se tivese presentado no Departamento de Educación, ou se producise algún cambio na situación familiar. * No caso de ruptura da unidade familiar, deberá traer a documentación que o xustifique. * * No caso de ter presentado no Departamento de Educación cunha antigüidade non superior a 6 meses, deberá indicar na inscrición en que programa e convocatoria foi presentado. Darase publicación da lista provisional de admitidos/as nas oficinas municipais do Concello, concedendo un prazo de dez días hábiles para a presentación de reclamacións. Unha vez resoltas as reclamacións publicaranse as listas definitivas nas oficinas municipais do Concello. O Concello reserva para si o dereito de admisión e de exclusión temporal ou definitiva dos/as nenos/as que se comporten de forma incorrecta ou que os seus pais, nais ou titores/as non respecten estas bases e as normas básicas de convivencia e colaboración, ou fagan un uso abusivo dos servizos en detrimento dos dereitos do menor. Antes de tomar unha decisión daráselle sempre audiencia aos pais, nais ou titores dos/as menores. Os/as nenos/as que acudan ao comedor deberán ter adquiridos os hábitos de educación e coñecemento adecuados á súa idade (utilización de cubertos, respecto aos monitores, coidado do material, hábitos hixiénicos, etc.). De non ser así, o esforzo dos/as monitores/as estará encamiñado neste senso e informarán aos pais, nais ou titores deste feito para realizaren a adecuada labor educativa conxunta. En execución do previsto no plan de axuste 12-22, con carácter previo ao inicio do prazo de inscrición, a Alcaldía deberá dar aprobación ao número máximo de usuarios de cada un dos programas lúdicos. En caso de que as inscricións presentadas dentro do prazo sinalado na base número 6 excedan as prazas dispoñibles, efectuarase un sorteo para determinar a lista de usuarios do servizo, entrando as persoas excluídas a integrar unha lista de agarda. Pola contra, de existir máis prazas que solicitudes, poderán acceder ao servizo aqueles nenos e nenas pertencentes a unha unidade familiar na que soamente un dos proxenitores/titores necesite conciliar a súa vida laboral e familiar. De existir máis solicitudes que prazas farase un sorteo público, pasando as persoas excluídas a integrar unha listaxe de agarda. De persistir a existencia de máis prazas tamén poderían acceder ao programa aqueles nenos e nenas pertencentes a unidades familiares que non precisen conciliar vida laboral e familiar. De existir máis solicitudes que prazas farase un sorteo público, pasando as persoas excluídas a integrar unha listaxe de agarda. Unha vez publicada a listaxe definitiva dos/as admitidos/as, confeccionaranse dúas listaxes de agarda, unha para Bertamiráns e outra para O Milladoiro. Todas as inscricións presentadas fora de prazo producirán a entrada do/a neno/a na listaxe de agarda correspondente, por rigorosa orde de entrada da solicitude no Rexistro Xeral do Concello. Será o Concello o que, por motivos de organización, dispoñibilidade de orzamento e en función de posibles baixas sobrevidas, determine o número de prazas dispoñibles para dar entrada a nenos e nenas das listaxes de agarda, neste caso os/as nenos/as irán entrando no programa seguindo estritamente a orde na que figuren na listaxe de agarda correspondente. Os casos de emerxencia social, debidamente acreditados polos Servizos Sociais do Concello de Ames terán preferencia para entrar no programa. As contías do servizo, aprobadas polo Concello de Ames coa natureza de taxas, de acordo co previsto na vixente ordenanza fiscal reguladora da taxa pola prestación de servizos complementarios educativos e de conciliación de vida familiar e laboral, varían en función polo/a usuario/a, estas contías son as seguintes: Os/as usuarios/as realizarán o pagamento do servizo mediante domiciliación bancaria. A obriga de pagamento nace cando se produza a correspondente solicitude e a admisión do/a neno/a no servizo, con efectos segundo o/s día/s e horario solicitado. Para os/as usuarios/as ocasionais, a obriga de pagamento nace cando se produza a solicitude de utilización do servizo. A obriga de pagamento desaparece coa baixa no servizo, sempre que sexa solicitada por escrito e presentada no Rexistro Xeral do Concello de Ames, cunha antelación mínima de 5 días hábiles antes do inicio do programa. Tanto nos supostos de usuarios fixos como de usuarios ocasionais, as cantidades aboadas soamente serán devoltas cando non se poda utilizar o servizo por causa de forza maior non imputable ao interesado. Estas causas deberán ser debidamente xustificadas na solicitude de devolución que se formule, debendo achegar a esta os documentos xustificativos que en cada caso correspondan. Fóra destes casos, non se efectuarán devolucións das cantidades aboadas. A solicitude de bonificación de taxas deberá facerse por escrito no momento de presentar a inscrición no servizo. Para a concesión/denegación dos beneficios fiscais estarase ao disposto na “ORDENANZA FISCAL REGULADORA DA TAXA POLA PRESTACIÓN DE SERVIZOS COMPLEMENTARIOS EDUCATIVOS E DE CONCILIACIÓN DA VIDA FAMILIAR E LABORAL”, NA “ORDENANZA FISCAL XERAL DE XESTIÓN, RECADACIÓN E INSPECCIÓN DOS TRIBUTOS E DOUTROS INGRESOS DE DEREITO PÚBLICO NO CONCELLO DE AMES” (art.11º e 12º), E NO DECRETO 356/2014. Artigo 12.- A inscrición no programa supón o coñecemento, a aceptación e o cumprimento das normas recollidas nestas bases de funcionamento dos programas lúdicos. Nome e Apelidos ________________________________________________________Data de nacemento ______________ Enderezo: ______________________________________________________Localidade ____________________CP____________ Email: ____________________________Tfno. (1): _____________________ Tfno. (2): ________________________ 2) Intolerancia e/ou enfermidade (imprescindible presentar informe médico actualizado): O/a neno/a presenta a seguinte intolerancia, alerxia e/ou enfermidade: _________________________________ polo que é necesario tomar as seguintes medidas: 3) Lugar onde solicita o programa:  BERTAMIRÁNS  O MILLADOIRO 4) Horario:  De 7:30 a 16:00h.  Con almorzo /  Sen almorzo  De 7:30 a 14:30h.  Con almorzo /  Sen almorzo  De 9:00 a 14:30h.  De 9:00 a 16:00h.5) Modalidade de utilización:  Programa completo 6) Bonificacións de taxas: Don/a: _____________________________________________________, con DNI:_________________, solicito Bonificación de Taxas por atoparme nalgunha das seguintes situacións:  FAMILIA DE ESPECIAL CONSIDERACION  RENDA PC ≤50% IPREM (Valorarase a renda do exercicio 2015) (*) Se solicita bonificación de taxas deberá aportar a documentación correspondente segundo o caso (solicite información). Dona (nai/titora): _________________________________________________, con DNI: __________________ Don (pai/titor): ___________________________________________________, con DNI: __________________ Coñecemos e aceptamos as bases que rexen a convocatoria do servizo (pode consultalas na web do concello de Ames: www.concellodeames.org)  Achego fotocopia cotexada do libro de familia completo e no seu caso sentenza xudicial coas medidas paterno filiais  Non achego copias dos documentos anteriores porque xa as presentei con anterioridade para o servizo: ________________________________ e non houbo cambios desde entón na unidade familiar  Achego documentación xustificativa da necesidade de conciliación  Non achego os documentos anteriores porque xa os presentei con anterioridade para o servizo: ________________________________ e non houbo cambios na situación (Validez máxima de 6 meses) Ames, _______ de _________________ de 2017 Sinatura nai/titora: ____________________ Sinatura pai/titor: _______________________ 9.1) DECLARO que as persoas, maiores de idade, que teñen a miña autorización para recoller na actividade ao neno/a son: D/Dª.:_____________________________________________ DNI: _____________________ D/Dª.:_____________________________________________ DNI: _____________________ D/Dª.:_____________________________________________ DNI: _____________________ D/Dª.:_____________________________________________ DNI: _____________________ D/Dª.:_____________________________________________ DNI: _____________________ 9.2)  AUTORIZO  NON AUTORIZO ao Concello de Ames para que permita a captación de fotografías, a gravación de imaxes e o rexistro de son daqueles eventos organizados polo Concello nos que apareza o neno/a antedito, ben a título individual ou formando parte dun grupo.(*) 9.3) AUTORIZO ao Concello de Ames a ceder os datos do/a neno/a para a correcta organización do servizo, tanto ao centro escolar como á empresa de monitores correspondente.(**) 9.4)  AUTORIZO  NON AUTORIZO ao Concello de Ames para que utilice os teléfonos móbiles que facilitamos a continuación para transmitirnos informacións relacionadas exclusivamente co funcionamento dos Servizos Complementarios xestionados polo Concello. TELÉFONO NAI: _____________________TELÉFONO PAI: _____________________________ Ames, _________ de ____________________ de 2017 Asdo.: (*) As imaxes e os sons destinaranse á súa difusión a través de calquera medio de comunicación audiovisual ou impreso así como ao arquivo para a súa utilización en campañas de promoción ou calquera tipo de documento que se publique a instancias do Concello de Ames, mantendo sempre a observancia dos dereitos da infancia e sen desvirtuar en ningún caso o seu significado nin tampouco o contexto no que foron captadas. (**) Consonte ao disposto na Lei Orgánica 15/1999, de 13 de decembro, de Protección de datos de carácter persoal, os seus datos serán tratados de xeito confidencial e poderán ser incorporados aos correspondentes ficheiros do CONCELLO DE AMES. En calquera momento, poderá exercitar o dereitos de acceso, cancelación, rectificación e oposición comunicándoo por escrito, que presentará no rexistro xeral do s Concello. Autorizo ao Concello de Ames con cif P1500200I para que faga efectivo o importe dos vencementos periódicos ordinarios que se produzan a partir da data de entrega deste documento, do recibo que de seguido se indica no apartado A, con cargo á conta que se indica no apartado B, da que son o titular ou autorizado. Ames, ______ de ________________________ de 20___ (Sinatura do titular da conta, do representante ou da persoa autorizada) Asdo.:______________________________________________ i) A domiciliación autorizará ao departamento de tesourería do Concello de Ames para ordear á entidade de depósito o cargo en conta que corresponda a cada período, dentro do prazo de ingreso voluntario do recibo, sendo obrigación do titular da conta de dispor de saldo suficiente no momento de realizar dito cargo. ii) A domiciliación afectará exclusivamente aos vencementos periódicos ordinarios de recibos que se produzan a partir da data da presentación da orde. iii) A domiciliación terá validez indefinida, salvo que se produza algunha das seguintes circunstancias: a) Orde expresa de anulación, cursada polo contribuínte, o suxeito pasivo, o titular da conta ou persoa debidamente autorizada, comunicada á Tesourería do Concello de Ames. b) Rexeitamento ou devolución do cargo pola entidade financeira. c) Incumprimento, polo titular da conta ou a entidade financeira das normas sobre domiciliación. d) Anulación pola Tesourería do Concello de Ames, por causa obxectivas. En tal caso, a anulación será comunicada ao/s contribuínte/s. iv) Cando o asinante da orde sexa o titular da conta, adxuntarase unha fotocopia do seu NIF, NIE ou pasaporte se non é residente en España, segundo o caso, salvo que a orde se presente selada pola entidade financeira. Cando a orde de domiciliación sexa asinada por un representante ou autorizado do titular da conta, deberá estamparse necesariamente o selo da entidade financeira. O selo da entidade financeira estampado na orde de domiciliación suporá que esta comprobou tanto a identidade e capacidade do asinante así como os demais datos da conta, e que tomou razón de dita orde. v) As orde de domiciliación defectuosas teranse como non presentadas ata que se corrixa a deficiencia. Para calquera aclaración pode chamar ao teléfono 981 88 48 96 ou enviar unha mensaxe ó enderezo electrónico ames@canaltributos. com En todos os casos: · Fotocopia do DNI do solicitante. · Cubrir e asinar a autorización para consultar os datos tributarios dos membros maiores de idade da unidade familiar (ABAIXO) Aqueles que non presentaran a declaración da renda, deberán presentar xunto á autorización citada, outra documentación que acredite suficientemente o nivel de ingresos da unidade familiar. Segundo o caso: · FAMILIA ESPECIAL CONSIDERACIÓN (1): fotocopia compulsada da documentación acreditativa da situación. · RENDA PERCÁPITA IGUAL OU INFERIOR AO 50% DO IPREM(2): ademais da autorización para a consulta dos datos tributarios dos membros maiores de idade da unidade familiar (ABAIXO), no caso de ruptura do vínculo matrimonial (ou separación da parella de feito): sentencia de separación ou divorcio, ou convenio regulador das medidas paterno-filiais. Poderá esixirse en calquera momento a ampliación da documentación acreditativa das diferentes circunstancias. A omisión e/ou falsidade dos datos ou documentos achegados serán causa de denegación. Exercicio a valorar: 2015 De conformidade co previsto na Disposición Adicional Cuarta da Lei 40/1998, de 9 de decembro, do Imposto sobre a Renda das Persoas Físicas e outras Normas Tributarias, e nos termos e cas garantías que se establecen no artigo 2.4 da Orden de 18 de novembro de 1999. AUTORIZO ao Concello de Ames a solicitar da Axencia Estatal da Administración Tributaria a información tributaria que precise en relación á solicitude formulada para BONIFICACIÓN DE TAXAS DE SERVIZOS COMPLEMENTARIOS xestionados pola Concellaría de Educación e Servizos complementarios do Concello de Ames. A presente autorización outorgarase exclusivamente aos efectos de recoñecemento, seguimento e control da subvención ou axuda mencionada anteriormente e en aplicación do artigo 95.1 k) da Lei 58/2003 Xeral Tributaria, que permiten, logo da autorización do interesado, a cesión dos datos tributarios que precisen as Administracións Públicas para o desenvolvemento das súas funcións. Esta autorización manterase en vigor, para este e futuros cursos, ata que o interesado/s e/ou interesada/s poña/n de manifesto ante esta administración a súa revogación por escrito con entrada en rexistro. DATOS DO SOLICITANTE DA AXUDA: DATOS DOUTROS MEMBROS DA UNIDADE FAMILIAR MAIORES DE IDADE: En Ames, a _______ de _________________________ de 2017 (Sinatura) Ames, 3 de febreiro de 2017 O alcalde José M. Miñones Conde